Ortografia di papiamentu 


E artíkulo aki ta skirbí na papiamentu. Lo ta apresiá si por mantené e artíkulo aki na 
estilo di papiamentu. 


Ortografia di papiamentu (òf papiamento na Aruba, papiamentu na Boneiru i Kòrsou) ta enserá e 
reglanan di puntuashon i di skirbi e idioma. E ortografia di papiamentu ta varia un poko entre esun uzá 
den Antias Hulandes, ku tabata disidí pa e gobièrnu di Kòrsou for di aña 1976, i esun uzá na Aruba. 
Algun diferensia entre esun di Antias i esun di Aruba ta e preferensia di pronunsiashon di algun lèter i 
kon ta skibi sierto palabra en general. Mihó bisá, e preferensia di tin reglanan fonétiko òf etimológiko. 
Un diferensia di e idioma mes ta e preferensia di uzo di algun palabra riba otro. (nota: papiamento na 
Aruba ta skibi otro. por ehèmpel: John ta bay hunto cu mi na mi wela su cas y come pisca crioyo (John ta 
bai huntu ku mi na mi wela su kas i kome piská krioyo). Tur papiadó di papiamentu, tantu na Aruba, 
Boneiru i Kòrsou ta komprondé otro perfektamente. 

Alfabèt 

A J (ye) S (ès) 
B (be) K (ka) T (te) 
C (se) L (èl) U 

D (de) M (èm) V (ve) 
E N (èn) W (we) 
F (ef) O X (eks) 


G (ge) P (pe) Y (igrèk) 


H (ha) Q (ku) Z (zet) 
| R (er) 


Di e lèternan aki, por modifiká kuater vokal: e, ò, ù, ü. 
fi ta e úniko konsonante ku por modifiká isu nòmber ta eñe. 


Ku e lèternan aki tin kuater dígrafo tambe. Esakinan ta ch, sh, dj i zj. 


Tur e vokalnan menshoná tin un zonido so, ku eksepshon di e, ku por tin e zonido di shua (3). Ehèmpel: 
"tres" vs. "mangel". 


Sierto konsonante segun reglanan di Antias 


Segun reglanan di Antias, tin sierto kaso ora ta huza e konsonantenan c, j, Gik. Esakinan ta: 


= Solamente den kombinashon ku otro konsonante, manera ch, dj, ets. 
= Den matemátika, kímika, ets. 
= Den nòmbernan propio: Carlos, Jacob, Quincy, Xavier 


= Esaki no ta inkluí nòmbernan di kariño adaptá di esaki 
= Den nòmbernan geográfiko 
= Palabranan fiá i adaptá di otro idioma 


Vokal, diptongo i triptongo 


Ora ta skibi palabranan, partikularmente palabranan fiá di hulandes, no ta skibi vokal dòbel, a menos ku 
ta tende dos vokal den pronunsiashon. Ta nifiká ku, por ehèmpel, no ta skibi "spaar", pero "spar". Algun 
ehèmpel di palabranan ku si por: oochi, reeduká, koopera, kreensia. Tambe no ta sigui e regla hulandes di 
pone trema () pa distinguí entre e dos vokalnan. 


Den papiamentu por haña varios kombinashon di vokal, òf diptongo. Esaki ta un lista di nan tur: 


ai gai baiskel 
ei meimei esei 
eil rei preis 
eu leu pareu 
oi roi morkoi 
òi bòikòt bòlpòint 
ou? outo Kòrsou 
ui kuida ruina 
ui bruin fluit 

ia papia biaha 
ie fiel dies 

io odio avion 
iu friu hudiu 
ua kuater suave 
ue nuebe fuerte 


uo kuota kontinuo 


1. Esaki ta un eksepshon di e regla di aksènt grave. Tin hopi palabra ku e diptongo él i pa 
redusí signonan ortográfiko na un minimo, a disidi ku ta skibi e diptongo aki sin aksènt. 


2. Esaki tambe ta un eksepshon di aksènt grave. Tin hopi palabra ku tin e diptongo òu i aki 
tambe tin ku redusí signonan ortográfiko den tekstonan. Tambe e diptongo au no ta korekto. 
Por ehèmpel, e palabra mester ta outo, no auto. 


Algun regla di vokal i diptongo 


= No ta kuminsá ningun palabra ni ningun sílaba ku diptongo ku ta kuminsá ku i òf u. Na luga 
di esaki ta huza y i w. 


= Ehèmpel: yabi, wowo. 
= No ta skibi e konsonante y entre e vokal i i un otro vokal. 


= Ehémpel: antiano, no antiyano. 


= No ta skibi e konsonante w entre e vokal u i un otro vokal. 


= Ehèmpel: yuana, no yuwana. 


Triptongo 


Triptongo ta kombinashon di tres vokal. Aki ta lista nan tur: 


iau miau 
ieu bieu 
iou bakiou 
uai zuai 


uei? zuei 


1. Pa limitá aksènt, no ta pone aksènt grave riba e di e triptongo uei, ounke ta pronunsiá un e. 


Konsonante 
b c d f g h j k l m n 
p q r s t V w x y Z 


Segun e reglanan di papiamentu di Antias, e konsonantenan vet tin algun regla i eksepshon. 


= Mantené e silabanan inisial ab-, ob-, sub- i ad- solamente kaminda e konsonantenan b id 
ta zona asina. 


= abreviá, pero apstene 
= obligá, pero ophetivo 


= Pa haña e zonido sonoro di g dilanti e, è òf i, mester interkalá un u. 


= guera, no gera 
= sigui, no sigi 
E regla no ta aplikabel ora ta pronunsiá un shua. 


= sanger 


= mangel 


Sigun reglanan ortográfiko di 1976 ta solamente un konsonante, esta n por a skirbi dobel, si ta trata di un 
palabra ku e sufiho di plural -nan. Ehèmpel: pannan, sènnan.Na 2007 a disidi ku ta usa tambe: 1. palabra 
ku ta kuminsá ku n i ta kompañá pa e prefiho in-. Ehempel: innatural, innesesario. 2. palabra ta kaba ku 
m i ta kompañá pa e sufiho -mentu. Ehèmpel: leimmentu. 3. palabra kompuesto di kua e promé ta kaba 
ku s i e di dos ta kuminsá ku s.Ehèmpel: dosshen, tresshen. 4 palabra ku ta kuminsá ku p i ta ta kompañá 
pa e prefiho sup-. Ehempel: supprograma. 


Aksent 


Normalmente, na papiamentu e énfasis di un palabra ta kai semper riba e último sílaba di un palabra ku ta 
kaba ku konsonante, òf riba e penúltimo sílaba di un palabra ku ta kaba ku vokal. Naturalmente tin 
eksepshon i pa nota esakinan na papiamentu ta huza dos tipo di aksènt: aksènt grave i aksent skèrpi. Pa 
palabranan ku aksènt grave no tin regla spesial. Pa huzo di aksent skèrpi, tin algun regla. 


Ta pone aksent skerpi riba tur palabra polisilábiko: 


= Unda e énfasis ta kai riba e último sílaba, i e palabra ta kaba ku un vokal: 
= piská 
= informá 
= kachó 
= Unda e énfasis ta kai riba e penúltimo sílaba, i e palabra ta kaba ku un konsonante: 
= fasil 
= hóben 


= miéntras 
Esaki no ta inkluí palabra ku ta kaba ku un shua siguí pa un konsonante: 


= mangel 
= amandel 
= koper 
= Unda e énfasis ta kai kualke otro kaminda ku no ta último òf penúltimo: 


= sílaba 
= sientífiko 
a áwaseru 


Aksènt no ta kambia ku palabranan ku ta terminá ku e sufihonan mente òf nan. Si nan tabata tin un 
aksènt, e ta keda, si no tabata tin, no ta pone un aserka. 


Algun ehèmpel: 


Íntimo ta bira íntimamente 
fásil ta bira fásilmente 
= piská ta bira piskánan 
= regla ta bira reglanan 


Eksepshon 


1. Si e sílaba ku énfasis mester risibi un aksènt grave i un aksènt skèrpi, no ta pone aksènt 
skerpi riba e sílaba. 


2. No ta pone aksent skerpi riba palabranan unda e énfasis ta kai riba e último sílaba, i ta 
kaba ku un diptongo dekresiente òf un triptongo. 
= kabai 
= Kòrsou 
3. Tambe pa redusi huzo di signo ortográfiko, no ta pone aksènt skerpi riba tabata ku tabatin. 
4. No ta nesesario pa pone aksent riba léter kapital. 


= Último i Ultimo ta korekto 


Leter kapital 


Ta skibi ku lèter kapital: 


= E promé lèter na prinsipio di un teksto 


= E promé lèter na prinsipio di un frase, esta semper despues di un punto ( . ), un signo di 
interogashon ( ? ), òf di ekslamashon (!) 


= E promé lèter di nòmbernan propio di un persona, animal òf opheto 
Nòmber di deidat i di personanan divino i nòmber geográfiko ku ta pertenesé na e grupo 
aki; "San" i "Santa" dilanti un nòmber tambe 


= Títulonan òf nòmbernan di dignidat manera 


= Sumo Pontifise 
= Su Mahestat 
= Palabranan prinsipal den títulonan i epigrafenan 


No ta skibi ku lèter kapital: 


= Nòmber di dianan i lunanan 


= djaluna 
= aprel 
= Nòmber ku ta deriva di nòmbernan geográfiko (sustantivo i athetivo) 
= un arubano 
= un buki hulandes 
= Idiomanan 
= papiamentu 
= indones 


Kontrakshon 


E uzo di kontrakshon na papiamentu ta hopi komun, partikularmente ora ta papiá. Ta rekomendabel ku ta 
evitá mas tantu posibel e uzo di kontrakshon den teksto. Den kaso ku mester skibi palabranan ku 
kontrakshon, ta uza un apóstrofe kaminda tin elishon di un òf mas lèter. 


1. Algun ehèmpel di elishon di un lèter: 


= ta asina - t'asina 


= no ta asina - n' t'asina 
= yuda e - yud'é 
2. Algun ehèmpel di huzo di apóstrofe sin espasio entre e apóstrofe i e lèter su dilanti i esun 
despues: 


= kashi di glas - kash'i glas 
= kos di hari - ko'i hari 


= bleki di lechi - blek'i lechi 
Aki tin elishon di e último lèter di e promé palabra i e promé lèter di e di dos palabra. 


3. Algun ehèmpel di huzo di apóstrofe ku espasio entre e palabra dilanti e apóstrofe i e 
apóstrofe: 
= brel di solo - brel 'i solo 
= stèm di kanta - stèm 'i kanta 
= bòter di bifia - bòter 'i bifia 
Aki tin elishon di e e promé lèter di e di dos palabra so. 
4. Ta hopi komun pa huza kontrakshon ku e pronòmbernan personal ami, abo i e. Por huza 
kontrakshon aki, pero ta preferibel ku ta skibi nan lòs di e verbo su dilanti: 
= duna ami - duna mi, dun'ami 
= duna abo - duna bo, dun'abo 
= duna e - dun'é 


Komparashon entre Portugués, Papiamentu, Kriolu di Guinea- 
Bissau i Kriolu di Kabu Verdi 


Portugués Papiamentu Kriolu di Guinea-Bissau | Kriolu di Kabu Verdi 
Bem-vindo Bon Bini Bô bim drito Nhôs bem dreto 
Bom Dia Bon dia bon dia bon dia 
Obrigado Danki Obrigado Obrigado 
Como vai? Kon ta bai? Kuma ku bu na bai? Mô ku bu stá bai? 
Muito bom Hopi bon I bon dimas É bon dimas 
Eu estou bem Mi ta bon Ami n'sta bon Mi n'sta bon 
Eu, Eu Sou Mi Ami Mi 
Tenha um bom dia Pasa un bon dia | Pasa un bon dia Pasa un bon dia 
Vejo vocé depois, Até logo | Te aworo N'ta odjau dipus N'ta odjau dispós 
Comida Kuminda Bianda Cumida 
Pão Pan Pon Pon 
Suco, Refresco, Sumo Refresko Sumo Sumo 
Eu amo Curaçao Mi stima Kòrsou | N'gosta di Curazao “Mi n'gosta di Curazao 


Linknan eksterno 


= Fundashon pa Planifikashon di Idioma (http://www.fpi.cw/) 
= Site di Papiamento na Aruba (http://www.papiamento.aw/) 





Retrieved from "https://pap.wikipedia.org/w/index.php?title=Ortografia_di_papiamentué.oldid=72260" 


E páginá aki a wòrdu kambiá ultimo biaha riba 24 Oktober 2019, ora 16:06. 


E teksto ta disponé bou di Creative Commons Attribution-ShareAlike License; kontenido additional por apliká. Wak 
Kondishonnan ta Uza na haña mas details. 


